
ΘΕΜΑ: ΠΡΟΔΙΑΓΡΑΦΕΣ ΣΥΝΤΗΡΗΣΗΣ ΕΞΟΠΛΙΣΜΟΥ DRAEGER
1) Η σύμβαση που θα υπογραφεί θα είναι διάρκειας ενός (1) έτους με δυνατότητα επέκτασης περαιτέρω ενός (1) έτους εφόσον το επιθυμεί το νοσοκομείο, αρχόμενη από την ημερομηνία υπογραφής της και θα αφορά την προληπτική συντήρηση με ανταλλακτικά (συμπεριλαμβανομένου των ανταλλακτικών που απαιτούνται για βλάβες που θα προκύψουν) του παρακάτω εξοπλισμού που είναι εγκατεστημένος στο νοσοκομείο μας:
	Α/Α
	ΕΞΟΠΛΙΣΜΟΣ
	ΠΟΣΟΤΗΤΑ
	ΘΕΣΗ
	ΣΥΝΤΗΡΗΣΕΙΣ ΑΝΑ ΕΤΟΣ

	1. 
	Aναισθησιολογικό Μηχάνημα Primus
	1
	ΑΝΑΙΣΘ/ΓΙΚΟ
	2

	2. 
	Αναισθησιολογικό Μηχάνημα Fabius Plus
	6
	ΑΝΑΙΣΘ/ΓΙΚΟ
	1

	3. 
	Καπνογράφος Scio Four
	6
	ΑΝΑΙΣΘ/ΓΙΚΟ
	1

	4. 
	Φορητός Αναπνευστήρας  Oxylog 2000 plus
	2
	Μ.Ε.Θ.
	1

	5. 
	Monitor Ζωτικών Λειτουργιών Infinity Delta
	6
	Μ.Ε.Θ.
	1

	6. 
	Μόνιτορ Ζωτικών Λειτουργιών Infinity Kappa
	2
	ΑΝΑΙΣΘ/ΓΙΚΟ
	1

	7. 
	Αναισθησιολογικό μηχάνημα Perseus A500
	1
	ΑΝΑΙΣΘ/ΓΙΚΟ
	1

	8. 
	Μόνιτορ Ζωτικών Λειτουργιών Vista 120C
	1
	ΑΝΑΙΣΘ/ΓΙΚΟ
	1

	9. 
	Εξαερωτήρας
Vapor 2000
	1
	ΑΝΑΙΣΘ/ΓΙΚΟ
	1

	10. 
	Φορητός Αναπνευστήρας  Oxylog VE300 Plus
	3
	Τ.Ε.Π.
	1



2) Στη σύμβαση συντηρήσεως θα συμπεριλαμβάνεται και παρακάτω εξοπλισμός ο οποίος είναι σε κατάσταση είτε EOS (End Of Support) είτε EOL (End Of Life) από τον κατασκευαστικό οίκο αλλά λειτουργεί ακόμα στο Νοσοκομείο μας:
	Α/Α
	ΕΞΟΠΛΙΣΜΟΣ
	ΠΟΣΟΤΗΤΑ
	ΘΕΣΗ
	ΣΥΝΤΗΡΗΣΕΙΣ ΑΝΑ ΕΤΟΣ
	ΚΑΤΑΣΤΑΣΗ

	1. 
	Αναπνευστήρας Evita XL
	4
	Μ.Ε.Θ.
	2
	EOS στις 31/12/2025
 EOL στις 31/12/2027

	2. 
	Μόνιτορ Ζωτικών Λειτουργιών Vista XL
	5
	ΑΝΑΙΣΘ/ΓΙΚΟ
	1
	[bookmark: _Hlk211939518]EOS στις 31/12/2024
EOL στις 31/12/2025

	3. 
	Κεντρικός Σταθμός Παρακολούθησης ICS
	1
	Μ.Ε.Θ.
	1
	EOL στις 31/12/2024


Ο συγκεκριμένος εξοπλισμός θα υποστηρίζεται σε συντήρηση και ανταλλακτικά συντηρήσεως καθώς επίσης και σε έκτακτα ανταλλακτικά. Λόγω της κατάστασης που έχει παρέλθει από τον κατασκευαστικό οίκο σε περίπτωση που κάποιο ανταλλακτικό δεν υπάρχει ούτος ώστε να τεθεί σε κατάσταση πλήρους και ορθής λειτουργίας ο εξοπλισμός, τότε αυτό το τεμάχιο θα αφαιρείται από το υπόλοιπο της συμβάσεως, όπως και το λοιπό ποσό χρέωσης αυτού. Το τεμάχιο θα παραμείνει προφανώς στη κατοχή του Νοσοκομείου, και σε περίπτωση αδυναμίας εύρεσης κάποιου ανταλλακτικού του ίδιου είδους για άλλη επισκευή, τότε ο ανάδοχος θα μπορεί να χρησιμοποιήσει το παροπλισμένο μηχάνημα για ανταλλακτικά, αφού όλα τα εξαρτήματα αυτού είναι τα γνήσια του κατασκευαστικού οίκου απλώς ελαφρώς μεταχειρισμένα, μιας και το σύνολο του προαναφερόμενου εξοπλισμού συντηρείται ρητώς και αδιαλείπτως αποκλειστικά από αντιπρόσωπο με βεβαιώσεις του κατασκευαστικού οίκου τόσο σε ανταλλακτικά όσο και σε εκπαίδευση. Σε περίπτωση που κάποιο είδος σταματήσει να υποστηρίζεται και σε εργασία από τον κατασκευαστικό οίκο θα πρέπει να υπάρξει περαιτέρω έγκαιρη ενημέρωση προς το Νοσοκομείο, προκειμένου να αφαιρεθεί από τη σύμβαση.

3) Οι συντηρήσεις που αναφέρονται στους παραπάνω πίνακες θα γίνουν κατά την διάρκεια των εργασίμων ημερών με βάση το χρονοδιάγραμμα που θα συμφωνηθεί μεταξύ του Νοσοκομείου και του συντηρητή. Αν ο κατασκευαστικός οίκος ορίζει παραπάνω προληπτικές συντηρήσεις μέσα σε διάστημα ενός έτους να αναφερθεί στη προσφορά και να συμπεριληφθεί στη σύμβαση. Σε περίπτωση που απαιτείται κάποιος περαιτέρω έλεγχος του εξοπλισμού οποιασδήποτε φύσεως ή οποιουδήποτε τύπου π.χ. έλεγχος ηλεκτρικής ασφάλειας, τότε ο ανάδοχος πρέπει να τον συμπεριλάβει στη σύμβαση συντηρήσεως με δική του ευθύνη.

4) Ο συντηρητής υποχρεούται να πραγματοποιεί απεριόριστο αριθμό επισκέψεων συντήρησης και επισκευής μετά από γραπτή ή τηλεφωνική κλήση από το Νοσοκομείο, μέσα σε 24 ώρες από την ειδοποίηση της, εκτός εάν συντρέχουν λόγοι ανώτερης βίας.

5) Οι προληπτικές συντηρήσεις και οι τυχόν επισκευές που θα προκύψουν θα γίνονται σύμφωνα με τις προδιαγραφές και τις οδηγίες του κατασκευαστικού οίκου DRAEGER. Να αναφερθούν αναλυτικά οι εργασίες και τα ανταλλακτικά προληπτικής συντηρήσεως.

6) Στη σύμβαση περιλαμβάνονται όλα τα ανταλλακτικά και τα εξαρτήματα που θα απαιτούνται για όλες τις εργασίες τακτικές ή έκτακτες που θα πραγματοποιηθούν στον προαναφερόμενο εξοπλισμό και θα διατίθενται δωρεάν, εκτός από αναλώσιμα υλικά. Όσα ανταλλακτικά αντικατασταθούν θα παραμείνουν στη κατοχή του Νοσοκομείου. Τα ανταλλακτικά θα πρέπει να συνοδεύονται με εξάμηνη (6) ελάχιστη εγγύηση καλής λειτουργίας ακόμα και μετά το πέρας ισχύος της παρούσας συμβάσεως.

7) Στη σύμβαση περιλαμβάνεται απεριόριστος αριθμός απομακρυσμένων διαγνώσεων και παρακολουθήσεων του συστήματος και επισκευής αυτού σε επικοινωνία με το προσωπικό του τμήματος Βιοϊατρικής Τεχνολογίας εφόσον είναι δυνατόν και υπάρχει η σύμφωνη γνώμη. Επίσης, περιλαμβάνονται όλες οι αναβαθμίσεις στο λειτουργικό σύστημα (software updates & upgrades) τελευταίων εκδόσεων, όπως αυτές ορίζονται από τον κατασκευαστικό οίκο του εξοπλισμού. 

8) Ο συντηρητής μετά το πέρας κάθε εργασίας θα παρέχει στο Νοσοκομείο μας τεχνικό δελτίο με πλήρη περιγραφή των εργασιών που έχει πραγματοποιήσει σε κάθε μηχάνημα καθώς επίσης και αναγραφή των ανταλλακτικών που αντικατέστησε σε κάθε μηχάνημα με τους κωδικούς τους.

9) Οι εργασίες προληπτικών συντηρήσεων θα διενεργούνται μόνο στους χώρους του Νοσοκομείου μας ενώ οι εργασίες επισκευής σε περίπτωση που δεν μπορούν να πραγματοποιηθούν στους χώρους του Νοσοκομείου, θα διενεργούνται όπου κρίνει η συντηρήτρια εταιρεία με δαπάνες μεταφοράς και ευθύνη της συντηρήτριας εταιρείας.

10) Ο χρόνος ακινητοποίησης συνολικά του εξοπλισμού (DOWN TIME) ορίζεται σε δεκαπέντε (15) εργάσιμες ημέρες κατά τη διάρκειας της παρούσας σύμβασης. Σε περίπτωση που η συντηρήτρια εταιρεία υπερβεί το σύνολο των ημερών του χρόνου ακινητοποίησης η σύμβαση παρατείνεται για κάθε μια εργάσιμη μέρα μη λειτουργίας του εξοπλισμού για πέντε εργάσιμες ημέρες επί πλέον χωρίς επιβάρυνση του Νοσοκομείου μας.

11) Ο συντηρητής θα φέρει ακεραία την ευθύνη, ποινική και αστική για κάθε ζημία που θα προκληθεί στο προσωπικό του Νοσοκομείου και σε τρίτους, που θα αποδεικνύεται από ανεξάρτητο γνωμοδοτικό όργανο και οφείλεται σε τεχνική παράλειψη ή αμέλεια του συντηρητή ή των συνεργατών του και έχει σχέση με τον εξοπλισμό.

12) Όλα τα ανταλλακτικά και τα εξαρτήματα που θα απαιτούνται για όλες τις εργασίες που θα πραγματοποιηθούν στον εξοπλισμό θα είναι καινούργια και γνήσια του κατασκευαστικού οίκου. Ο ανάδοχος θα πρέπει με κάποιου είδους δήλωση να βεβαιώσει την δυνατότητα προμήθειας των γνήσιων ανταλλακτικών.

13) Στη σύμβαση δεν περιλαμβάνονται οι περιπτώσεις βλάβης ή καταστροφής του εξοπλισμού από θεομηνίες, από αποδεδειγμένη κακή χρήση, από πτώση ή χτυπήματα ή από κακόβουλες ενέργειες τρίτων.

14) Η συντηρήτρια εταιρεία θα πρέπει να βεβαιώνει ότι διαθέτει κατάλληλο προσωπικό εκπαιδευμένο με πιστοποιητικά του κατασκευαστικού οίκου εντός Κρήτης για άμεσες ανταποκρίσεις.

15) Σε περίπτωση που κάποιο μηχάνημα τεθεί εκτός λειτουργίας με απόφαση του Δ.Σ. Νοσοκομείου το κόστος συντήρησης θα αναπροσαρμόζεται αναλόγως.

16) Η συντηρήτρια εταιρεία θα πρέπει να διαθέτει απαραίτητα σε ισχύ πιστοποίηση ΙSΟ 9001/2008 και ΙSΟ 13485/2003.
 (
Ο Συντάξας
Λυράκης Ευάγγελος
Ηλεκτρονικός Μηχανικός ΤΕ
)

